Document ID: 31983R3334

KOMISSION ASETUS (ETY) N:o 3334/83,
annettu 25 päivänä marraskuuta 1983,
kuivattuja viinirypäleitä ja kuivattuja viikunoita koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2425/81 muuttamisesta toisen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä-ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(1), sellaisena kuin se on viimeksi muutettuna asetuksella (ETY) N:o 1088/83(2),
ottaa huomioon kuivattujen viinirypäleiden ja kuivattujen viikunoiden tuotantotukijärjestelmän yleisten sääntöjen vahvistamisesta 27 päivänä heinäkuuta 1981 annetun neuvoston asetuksen (ETY) N:o 2194/81(3), sellaisena kuin se on viimeksi muutettuna asetuksella (ETY) N:o 3009/83(4), ja erityisesti sen 14 artiklan,
sekä katsoo, että
komission asetuksen (ETY) N:o 2425/81(5), sellaisena kuin se on muutettuna asetuksella (ETY) N:o 291/83(6), 6 artiklan 1 kohdassa säädetään, että kunakin markkinointivuonna voidaan esittää kaksi tukihakemusta; tämä tilanne aiheuttaa tuen maksamisen viivästymisen; tämä olisi korjattava sallimalla jalostajien esittää useampia tukihakemuksia, ja
tässä asetuksessa säädetyt toimenpiteet ovat hedelmä-ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN
1 artikla
Korvataan asetuksen (ETY) N:o 2425/81 6 artiklan 1 kohta seuraavasti:
"1 Jalostaja voi esittää kunakin markkinointivuonna neljä tukihakemusta:
a) ensimmäinen tuotteista, jotka on saatu ennen marraskuun loppua,
b) toinen tuotteista, jotka on saatu ennen helmikuun loppua,
c) kolmas tuotteista, jotka on saatu ennen toukokuun loppua, ja
d) neljäs tuotteista, jotka on saatu tai ostettu meneillään olevan markkinointivuoden jäljellä olevana aikana.
Tukihakemus on jätettävä kuudenkymmenen päivän kuluessa mainittujen ajanjaksojen päättymisestä sen jäsenvaltion osoittamalle elimelle, jossa jalostus on tapahtunut.
Jos varastointi sallitaan seuraavan markkinointivuoden aikana asetuksen (ETY) N:o 2194/81 10 artiklan 1 kohdan mukaisesti ja jos tuotteet myydään jalostusta varten, tukihakemus saatetaan koskemaan myös sellaisia tuotteita, jotka on saatu edelliseltä markkinointivuodelta peräisin olevista raaka-aineista."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1983/84 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1983.

Labels: 17
19